Në subjektet: Bashkia Finiq/Strukturat përgjegjëse, Shoqëria “E” shpk, në cilësinë e Sipërmarrësit të Punimeve, si dhe; Shoqëria “Studio private projektimesh, studimesh, monitorimesh A” shpk, në cilësinë e Projektuesit dhe Mbikëqyrësit të Punimeve, u krye inspektim financiar publik në zbatim të Vendimit të Nëpunësit të Parë Autorizues nr.43 Prot, datë 29.06.2023 “Për fillimin e inspektimit financiar publik” i ndryshuar. Nga inspektimi i kryer u konstatua sa vijon:

* Më datë 09.12.2019, në Prevezë, Greqi, është lidhur një Marrëveshje bashkëpunimi ndërmjet përfituesit kryesorë, Bashkisë së Prevezës (Lead Partner/LP) dhe 2 përfituesve të tjerë të Projektit, konkretisht: Bashkia Finiq (Project Beneficiary (PB) no.2), përfaqësuar nga z.K K, në cilësinë e Kryetarit të Bashkisë, dhe Universiteti i Janinës (Project Beneficiary (PB) no.3); Akronimi i Projektit “Solis”; Emri i plotë i Projektit: “Cross-Border-Cooperation for energy efficiency”.
* Vlera e projektit/Buxheti i Projektit, si dhe shpenzimet e njohura për përfituesin (neni 9), për Bashkinë Finiq (neni 9), rezultonjnë të jenë: Totali i shpenzimeve të njohura/Total eligible cost = 828 952.23 Euro, përkatësisht: i) 704 609.40 Euro nga Buxheti i BE-së, si dhe; ii) 124 342.83 Euro nga Buxheti kombëtar i Përfituesit.
* Në datën 12.12.2019 rezulton të jetë nënshkruar Marrëveshja e Subvencionit “Interreg IPA Cross-border Cooperation Programme “Greece- Albania 2014-2020”/Subsidy Contract No. A4-1.3-6, ndërmjet Autoritetit të Menaxhimit për objektivin “Programit Evropian për Bashkëpunim Territorial, të Ministrisë për Zhvillim dhe Investimet, në cilësinë e Autoritetit Menaxhues të Programit Ndërkufitar të Bashkëpunimit Greqi-Shqipëri, 2014-2020”, të përfaqësuar nga ana e Sekretariatit të ERDF, CF dhe ESF Program, në Ministrinë e Zhvillimit dhe Investimeve, në cilësinë e Autoritetit Kontraktor dhe Bashkisë së Prevezës, në cilësinë e Përfituesit kryesor/Lead Beneficiary, të Projektit “Bashkëpunimi ndërkufitar për efiçencën e energjisë duke përdorur energjinë diellore”, shkurtimisht projekti “Solis”.
* Përfituesi kryesor (Bashkia Prevezë) merr përsipër detyrimin të zbatojë projektin në bashkëpunim me përfituesit e mëposhtëm: i) Bashkia Finiq, Rrethi Sarandë/Qarku Vlorë, Përfitues i dytë; si dhe; ii) Universiteti i Janinës, Përfituesi i tretë (referuar nenit 1/1.3 të kësaj kontrate).
* Totali i buxhetit për projektin i aprovuar bazuar në Vendimin e Komitetit të Përbashkët të Monitorimit, rezulton në vlerën prej 1 932 686.23 Euro dhe konkretisht për Bashkinë Finiq/Përfituesi nr.2, rezulton në vlerën prej 828 952.23 Euro, nga të cilat: i) vlera prej 704 609.40 Euro nga buxheti i BE-së, si dhe; ii) vlera prej124 342.83 Euro nga buxheti kombëtar i përfituesit (referuar nenit 1/1.4 të kësaj kontrate).
* Periudha e implementimit të projektit nuk duhet të kalojë datën 31.12.2023 (neni 2/2.1).
* Mbi zbatimin e Kontratës nr.450 Prot, datë 21.02.2022 (Kushtet e Përgjithshme të Kontratës/KPK dhe Kushtet e Veçanta të Kontratës/KVK), të lidhur ndërmjet Bashkisë Finiq, në cilësinë e Autoritetit Kontraktor, dhe shoqërisë “xxx” shpk, në cilësinë e Sipërmarrësit të punimeve të ndërtimit:
* Në bashkëlidhje të Kontratës dokumentohen: i) Përshkrim i përgjithshëm i projektit (volume I, i dosjes së tenderit); ii) Përshkrimi teknik i projektit (volume I, i dosjes së tenderit); iii) Tabelat që referojnë punimet sasiore; iv) Skicimet teknike; v) Oferta financiare e aprovuar; vi) Kushtet e përgjithshme (KPK) dhe Kushtet e veçanta të kontratës (KVK).
* Nuk dokumentohet, që kjo Kontratë pune të jetë nënkontraktuar tek palë të treta.
* Kontrata nr.450 Prot, datë 21.02.2022, rezulton të jetë lidhur në mungesë të sigurimit të kontratës, në masën 5% të vlerës totale të kontratës, përkatësisht në vlerën prej 4 689 870.89 lekë, ose në vlerën 38 441.56 Euro, vlerë e cila vlerësohet dëm ekonomik në buxhetin e shtetit.
* Në referencë të nenit 46 të KPK dhe nenit 27 i KVK “Parafinancimi”/“Pre-financing”, përcaktohet se, parafinancimi do të jetë në masën prej 15% e vlerës totale të kontratës, e cila përkon me vlerën prej 14 069 612.55 lekë.
* Për Kontratën bazë nr.450 Prot, datë 21.02.2022, rezulton të jenë kryer 3 (tre) Amendime (neni 37 i KPK), të cilat kanë konsistuar në shtyrjen e afatit të realizmit të punimeve të ndërtimit: i) Amendimi nr.1, datë 21.10.2022 (protokolluar në Bashkinë Finiq nr.2821 Prot, datë 21.10.2022) ka shtyrë afatin e përfundimit të punimeve të ndërtimit, deri më datë 20.03.2022; ii) Amendimi nr.2, datë 21.03.2023 ka shtyrë afatin e përfundimit të punimeve të ndërtimit deri më datë 28.06.2023; Ky amendim, nuk dokumentohet të jetë protokolluar në Bashkinë Finiq dhe për më tej, pranë dy subjekteve kontraktore, si dhe; iii) Amendimi nr.3, datë 21.08.2023, ka shtyrë afatin e përfundimit të punimeve të ndërtimit deri më datë 31.10.2023; Ky amendim rezulton të jetë nënshkruar nga palët respektive për rreth 2(dy)-muaj me vonesë, nga data e përfundimit të Amendimit nr.2, që përkon më datën 28.06.2023, si dhe rreth 3(tre) muaj me vonesë nga marrja e Njoftimit nga Autoriteti Menaxhues, lidhur me miratimin e afatit të përfundimit të punimeve të ndërtimit, deri më datë 31.10.2023, në kundërshtim me kërkesat e nenit 35 “Zgjatja e periudhës së implementimit ë punimeve”; Ky amendim është vënë në dispozicion për grupin e inspektimit me shkresën e Bashkisë Finiq nr.2079 Prot datë 06.09.2023, protokolluar në Ministrinë e Financave dhe Ekonomisë nr.5681/17 Prot, datë 11.09.2023.
* Shkresa nr.236/1 Prot, datë 22.06.2023, protokolluar në Bashkinë Finiq nr.1331 Prot, datë 22.06.2023 me anë të së cilës shoqëria “xxx” shpk, në cilësinë e Sipërmarrësit të punimeve të ndërtimit, ka kërkuar shtyrje të afatit të punimeve, për një periudhë 2-mujore, e cila përkon nga data 28.06.2023-28.08.2023, nuk përmbush kërkesat e nenit 35 “Extension of the period of implemention of tasks”/“Zgjatje e periudhës së implementimit të punimeve” të KPK.
* Shkresa nr.236/1 Prot, datë 22.06.2023, daton 6 (gjashtë) ditë para përfundimit të punimeve, si dhe nuk rezulton t’í jetë drejtuar shoqërisë “Studio xx” shpk, në cilësinë e Mbikqyrësit të punimeve të ndërtimit, në kundërshtim me kërkesat e nenit 35 të KPK, nënpika 35.1, 35.2, dhe 35.3.

Për sa më lart:

* Amendimet e kryera rezultojnë të kenë marrë miratimin paraprak nga Autoriteti Menaxhues (Projekti për Interregy IPA Autoritetit Menaxhues të Programit Ndërkufitar të Bashkëpunimit Greqi-Shqipëri, 2014-2020), e për më tej, nga ana e Sekretariatit të Përbashkët/Joint Secretariat (referuar korespondencës elektronike të mbajtur)/me përjashtim të Amendimit nr.3 datë 21.08.2023, i cili nuk dokumenton miratimin e dhënë nga ana e Sekretariatit të Përbashkët/Joint Secretariat.
* Për Amendimet e kryera, nuk dokumentohet që nga ana e shoqërisë “xxx” shpk, në cilësinë e Mbikqyrësit të punimeve të ndërtimit, të jetë bërë një vlerësim për arsyet e parashtruara nga ana e shoqërisë “xxx” shpk, në cilësinë e Sipërmarrësit të punimeve të ndërtimit, lidhur me kërkesën për shtyrje të afatit të punimeve, në kundërshtim me kërkesat e kontratës së punës nr.450 Prot, datë 21.02.2022, neni 35/35.3 “Zgjatja e afatit të punimve të ndërtimit”/“Extensions of the period of implementation of tasks”.
* Për Amendimet e kryera nga ana e shoqërisë “E” shpk, në cilësinë e Sipërmarrësit të punimeve të ndërtimit, nuk është përmbushur detyrimi kontraktual, sikurse përcaktuar në kontratën e punës nr.450 Prot, datë 21.02.2022, neni 15 i KPK dhe neni 10 i KVK “Sigurimi i Kontratës”/“Performance gurantee”.
* Nga ana e Shoqërisë “E” shpk, në cilësinë e Sipërmarrësit të punimeve të ndërtimit, nuk dokumentohet që të jetë kryer sigurimi i kontratës në masën 5 % të vlerës totale të kontratës, në vlerën prej 4 689 870.89 lekë, ose në vlerën 38 441.56 Euro, në formën e garancisë bankare pranë një operatori bankar ose pranë një kompanie/shoqërie sigurimi, të cilët ushtrojnë aktivitetin e tyre në territorin shqiptar, në kundërshtim me kërkesat e nenit 15/15.2/15.3 të KPK dhe nenit 10 të KVK.
* Me shkresën datë 10.05.2022 “Akt dorëzimi i sheshit të ndërtimit”, dokumentohet dorëzimi i sheshit të ndërtimit lidhur me objektin: “Rikonstruksioni i Qendrës Multifunksionale Aliko”, nënshkruar nga palët respektive.
* Fillimi i punimeve lidhur me objektin: “Rikonstruksionin e Qendrës Multifunksionale Aliko”, përkon me datën 10.05.2022, referuar proces verbalit të mbajtur, datë 10.05.2022 “Mbi fillimin e punimeve”, nënshkruar nga palët respektive.
* Nga data 28.06.2023, datë e cila përkon me përfundimin e punimeve të ndërtimit, Bashkia Finiq/strukturat përgjegjëse, nuk dokumentojnë të kenë ndërmarrë hapat respektivë ligjorë, sikurse përcaktohet në këtë kontratë, si dhe nuk dokumentohet asnje korespondencë zyrtare lidhur me ecurinë e projektit/realizimin e tij.
* Lidhur me likuidimin e kontratës nr.450 Prot, datë 21.02.2022:
* Kontrata nr.450 Prot, datë 21.02.2022, e amenduar, lidhur ndërmjet palëve respektive, sa më lart përmendur, ka përcaktuar në Volume 2/Section 1, pika 4: “Autoriteti Kontraktor bie dakort të paguajë Sipërmarrësin, sikurse përmëndet në këtë kontratë..., në referencë të përmbushjes/përfundimit të punimeve dhe të riparimit të difekteve, në referencë të detyrimeve kontraktuale, sipas ndarjes: i) Kontrata e punës ( duke përjashtuar Tvsh) 78 164 514.69 lekë; ii) Kontrata e punës ( përfshirë Tvsh) 93 797 417.62 lekë; si dhe; iii) “...Tvsh si dhe taksat e tjera nuk mbulohen nga fondet e BE; (Tvsh mbulohet nga kontributi i Qeverisë Shqiptare/Buxheti i shtetit)”.
* Më datë 08.04.2021, pranë Bankës së Shqipërisë, është transferuar vlera prej 140 863 Euro, ose në vlerën prej 17 169 897.11 lekë nga “B/O Preveza Transferta (multi), për llogari të Ministrisë së Financave dhe Ekonomisë, e cila përfaqëson transhin e parë të disbursuar për Bashkinë Finiq, në cilësinë e Investitorit.
* Me shkresën nr.14641/1 Prot, datë 07.09.2021 “Kërkesë për transferim fondi” të Ministrisë së Financave dhe Ekonomisë (protokolluar në Bashkinë Finiq nr.2224/1 Prot, datë 09.09.2021), drejtuar Bankës së Shqipërisë, si dhe për djeni Bashkisë Finiq, rezulton se, për Projektin “Solis” të jetë transferuar vlera prej 140 863 Euro, ose në vlerën prej 17 169 897.11 lekë.
* Nga ana e Bashkisë Finiq, në cilësinë e Autoritetit Kontraktor/strukturat përgjegjëse, rezulton të jetë kryer pagesa për llogari të shoqërisë “E” shpk, në cilësinë e Sipërmarrësit të punimeve të ndërtimit, në vlerën prej 11 724 677 lekë, ose në vlerën prej 96,690.3 Euro, e cila përfaqëson paradhënie në masën 15% të vlerës totale të kontratës (fatura tatimore e shitjes/ elektronike nr.16/2022 datë 18.03.2022; në përshkrimin e faturës specifikohet “Paradhënie punimesh”), në referencë të transfertës bankare datë 28.03.2022/29.03.2022.
* Paradhënia në masën 15% të vlerës së kontratës bazë, rezulton të jetë në vlerën 14 069 612.55 lekë, respektivisht në vlerën prej 11 959 170.67 lekë, në masën 85 %, kontribut i BE dhe në vlerën prej 2 110 441.88 lekë (tvsh në masën 20 %), në masën 15%, kontribut i Qeverisë Shqiptare.
* Likuidimi i kryer nga ana e Bashkisë Finiq/struktura përgjegjëse, në vlerën prej 11 724 677 lekë (për më pak në vlerën prej 234 493.67 lekë), vlerë e cila përfaqëson “Paradhënien” në masën 15% të vlerës së kontratës, për llogari të Shoqërisë “E” shpk, në cilësinë e Sipërmarrësit të punimeve të ndërtimit, nuk ka respektuar raportet sikurse përcaktuar në marrëveshjen e partnershipit, e për më tej, përcaktimet kontraktuale, sa më lart trajtuar, lidhur me respektimin e raporteve (85% kontribut i BE-së dhe 15% kontribut i Qeverisë Shqiptare).
* Paradhënien e dhënë në vlerën prej 11 724 677 lekë, mbuluar nga kontribut i BE-së, në mungesë të sigurimit të kontratës, në masën 5% të vlerës totale të kontratës së amenduar, vlerësohet dëm ekonomik për buxhetin e shtetit, në kushtet kur buxheti i shtetit tashmë është ekspozuar ndaj një riku të lart, lidhur me kthimin e fondeve tashmë të përthithura për projektin “Solis” nga Qeveria Shqiptare/Bashkia Finiq-Përfitues.

Për me tej:

* Me urdhër shpenzimin nr.78, datë 27.02.2023, rezulton të jetë kryer pagesa në vlerën prej 15 000 000 lekë, ose në vlerën 129 310 Euro, për llogari të shoqërisë “E” shpk, në cilësinë e Sipërmarrësit të punimeve të ndërtimit, me objekt shpenzimi “MoF për parafinacimin e projektit të huaj “Solis”/”Rikonstruksioni i Objektit Shkollor Multifunksional”, në strukturën buxhetore: Kod programi 1110; Llogaria ekonomike 231103; Kod projekti 90005 AB, në vlerën 15 000 000 lekë,

Vlerësohet:

* Urdhër shpenzimi nr.78, datë 27.02.2023, i paraprin kërkesa për çelje fondi nr.1771 Prot, datë 06.07.2022 në vlerën prej 124 342.83 Euro, vlerë e cila, i referohet narrativës: “Shuma e bashkëfinancimit”.
* Në fakt rezulton se, kjo pagesë i referohet kërkesës për Tvsh/paradhënie për vlerën totale të kontratës, pavarësisht se, urdhër shpenzimi në bashkëlidhje dokumenton: (Kontratën nr.450 Prot, datë 21.02.2022, Faturën tatimore të shitjes/elektronike nr.2/2023, datë 11.01.2023 në vlerën 24 224 676.67 lekë, pa tvsh dhe në vlerën 29 069 612 lekë, me tvsh, si dhe Situacionin pjesor nr.1, në vlerën prej 24 224 676.67 lekë, pa Tvsh dhe në vlerën 29 069 612 lekë, me Tvsh).
* Kërkesa dhe likuidimi i kryer për Tvsh/paradhënie për vlerën totale të kontratës, bie në kundërshtim:me: i) aktet ligjore dhe nënligjore në fuqi për Tvsh-në; ii) Marrëveshjen e patnershipit datë 12.12.2019; si dhe: iii) kontratën respektive nr.450 Prot, datë 21.02.2022, e amenduar, trajtuar hollësisht në Raportin e inspektimit financiar publik.
* Vlera prej 15 000 000 lekë, e cila përfaqëson pagesën për Tvsh paradhënie për vlerën totale të kontratës, ose në vlerën prej 124 342.83 Euro, vlerësohet dëm ekonomik për buxhetin e shtetit.
* Lidhur me kërkesa të tjera për ndihmë financiare/Projekti “Solis”:
* Dokumentohet që, me shkresën nr.655 Prot, datë 20.03.2023 “Kërkesë për financim të Projektit “Solis” të ish-Kryetarit të Bashkisë Finiq/Njësia e Zbatimit të Projektit “Solis”, drejtuar Agjencisë Shtetërore të Programit Strategjik dhe Kordinimit të Ndihmës (SASPAC), si dhe shkresën nr.655/2 Prot, datë 13.04.2023 “Kërkesë për financim të Projektit ”Solis”, është kërkuar respektivisht ndihmë në vlerën prej 300 000 Euro dhe në vlerën 145 911.74 Euro (vlerë e cila i referohet shpenzimeve të cilat do të raportohen së shpejti referuar përmbajtjes së kësaj shkrese).
* Të dy kërkesat e adresuara për SASPAC, referojnë në kërkesën e Bashkisë Finiq për “Parafinancim”.
* Lidhur me Kontratat e shërbimit të konsulencës të Projektit “Solis”:
* Nga ana e Bashkisë Finiq/Përfituese e fondeve të Projektit “Solis”, rezulton të jenë lidhur 3 (tre) kontrata me subjekte dhe persona të tretë, në cilësinë e Ekspertit të jashtëm, në vlerën totale prej 38 000 Euro dhe likujdimi për këto kontrata rezulton në vlerën prej 3 346 487 lekë, ose në vlerën prej 27 463.25 Euro, përkatësisht:
* Kontrata nr.s’ka, datë 12.04.2021 e lidhur me subjektin “xx” shpk, përfaqësuar nga Znj.M.K, me objekt: “Kontratë shërbimi me Ekspertin e Jashtëm, ËP1, ËP2, ËP5; “Solis” Cross -border cooperation for energy, efficiency using solar energy”, në vlerën prej 24 800 Euro dhe likuiduar në vlerën prej 22 320 Euro ose në vlerën prej 2 735 663 lekë;
* Kontrata nr.1094/4 Prot, datë 18.06.2021 e lidhur me Znj.M K, Individ, me objekt: “Solis” Cross -border cooperation for energy efficiency using solar energy” në vlerën prej 6 200 Euro dhe likuiduar në vlerën prej 2,110.5 Euro ose në vlerën prej 284 158 lekë;
* Kontrata nr.34/2 Prot, datë 13.02.203 e lidhur me subjektin “xxx” shpk, përfaqësuar nga znj.S.M, me objekt: “Kontratë shërbimi me Ekspertin e Jashtëm ËP3, DEL 4.2.2 Monitoring Energy efficiency interventius“Solis” Cross-border cooperation for energy efficiency using solar energy”, në vlerën prej 7 000 Euro dhe likuiduar në vlerën prej 3 032.75 Euro ose në vlerën prej 326 676 lekë;
* Rezulton që pagesat respektive të kryera, për të 3 (tre) kontratat sa më lart trajtuar, kanë burim financimi diferencën e Transhit të Parë, disbursuar nga Bashkia Prevezë më datë 08.04.2021 për llogari të Bashkisë Finiq, Përfitues i Projektit “Solis”, në vlerën prej 5 445 220.84 lekë ose në vlerën prej 44 173.57 Euro.
* Likuidimet e kryera për këto kontrata janë bërë në mungesë të plotë të dokumentacionit ligjor justifikues, në kundërshtim me përcaktimet respektive, sikurse parashikuar në këto kontrata; Për Kontatën nr.s’ka, datë 12.04.2021 me subjektin “A” shpk, dhe Kontratën nr.1094/4 Prot, datë 18.06.2021 me Znj.M K, Individ, janë konstatuar parregullsi, që kanë konsistuar ndër të tjera edhe në lidhje të paligjshme ndërmjet ofertuesve, për realizimin e ekspertizës për projektin “Solis”.
* Pagesat e kryera nga Bashkia Finiq/strukturat përgjegjëse për llogari të subjekteve dhe personave të tretë, në cilësinë e Ekspertëve të jashtëm, në vlerën prej 27 463.25 Euro, ose në vlerën prej 3 346 497 lekë, vlerësohen dëm ekonomik për buxhetin e shtetit, e për më tej, vlera e kontratave të lidhura, në total prej 38 000 Euro vlerësohet efekt financiar negativ për buxhetin e shtetit.
* Mbi verifikimin në terren për objektin: Rikonstruksioni i Qendrës Multifunksionale Aliko:

Nga krahasimi i Preventivit/Ofertë fituese/KPK dhe KVK të kontratës nr.450 Prot, datë 21.02.202, situacionit pjesor nr.1, Grafikut të punimeve, si dhe afatit të përfundimeve të punimeve të ndërtimit, të amenduar, rezulton:

* Nga 156 zëra punimesh të preventivuara/të kontraktuara, në vlerën prej 93 797 417.60 lekë, me Tvsh, rezulton që deri më datë 25.07.2023, të mos jenë realizuar 93 zëra punimesh në vlerën prej 64 727 813.30 lekë, ose në masën 69.11 %.
* Nga ana e shoqërisë “xxx“ shpk, në cilësinë e Sipërmarrësit të punimeve të ndërtimit, Shoqërisë “Studio xx” shpk, në cilësinë e Mbikqyrësit të punimeve të ndërtimit, si dhe Bashkisë Finiq/Strukturat përgjegjëse, nuk janë respektuar kërkesat e KVK, dhe përkatësisht neni 23/23.1 “Rregjistri i punimeve“/“Work register“ dhe neni 24 “Origjina dhe cilësia e punimeve dhe materialeve”/”Origin and quality of works and materials”, si dhe kërkesat e KPK, përkatësisht neni 39 dhe neni 40.
* Nga ana e shoqërisë “xxx” shpk”, në cilësinë e Sipërmarrësit të punimeve të ndërtimit si dhe Shoqërisë “xx” shpk, në cilësinë e mbikqyrësit të punimeve të ndërtimit, nuk janë zbatuar: i) detyrimet kontraktore referuar kontratave respektive të lidhura ndërmjet palëve, ii) kërkesat e Aneksit 7.1-c2 të Marrëveshjes datë 12.12.2019, përkatësisht nenit 8 dhe neni 14, iii) kërkesat e ligjit nr.8402, datë 10.09.1998 “Për kontrollin dhe disiplinimin e punimeve të ndërtimit”, i ndryshuar, Kreu “Projektimi, mbikqyrja, zbatimi dhe kolaudimi i punimeve të ndërtimit”, neni 7/paragrafi 2, neni 8/paragrafi 2, neni 10, si dhe; iv) kërkesat e Udhëzimit të Këshillit të Ministrave nr.1, datë 16.06.2011 “Për mbikqyrjen dhe kolaudimin e punimeve të ndertimit”, i ndryshuar.
* Vlera prej 81 270 lekë, e cila përfaqëson zëra punimesh të pakryera, vlerësohet dëm ekonomik në buxhetin e shtetit.

Për sa më lart: Nga ana e Bashkisë Finiq, në cilësinë e Autoritetit Kontraktor/strukturat përgjegjëse, nuk janë zbatuar kërkesat ligjore, lidhur me monitorimin, ndjekjen, zbatimin dhe likuidimin e kësaj kontrate.

Në kushtet kur afati i përfundimit të kontratës nr.450 Prot datë 21.02.2022, të amenduar, ka mbaruar, si dhe në kushtet kur nuk rezulton që punimet e kryera nga ana e shoqërisë “xxx” shpk, në cilësinë e Sipërmarrësit të punimeve të ndërtimit të kenë përfunduar, duke cënuar në këtë mënyrë realizimin dhe përmbushjen e qëllimit të këtij projekti/kontrate, sikurse miratuar në Marrëveshjen e patneritetit datë 12.12.2019, vlerësohet se, Qeveria Shqiptare tashmë është e ekspozozuar ndaj riskut të mospërthithjes së fondeve në vlerën prej 563 745.53 Euro (kontribut i BE-së), si dhe për kthimin e vlerës së disbursuar në llogarinë e dedikuar në Bankën e Shqipërisë/paradhënie në vlerën prej 140 863.87 Euro (kontribut i BE-së), për llogari të Bashkisë Prevezë/ LB (në llogarinë respektive).

Në përfundim të inspektimit, janë propozuar:

* Masa shpërblim dëmi 10 (dhjetë)
* Masa rregullative 7 (shtatë)
* Masa disiplinore 10 (dhjetë)
* Masa administrative 4 (katër)